Aquest tràmit es pot sol·licitar des del 16 d'abril de 2020 i fins a exhaurir el pressupost.
Queden expressament exclosos els establiments de restauració i els allotjaments juvenils, que es regeixen per la seva normativa sectorial, definits al Capítol VI del Títol III de la Llei 13/2002 de 21 de juny de Turisme de Catalunya.
Nota aclaratòria sobre l'inici i finalització del termini de justificació de les despeses subvencionades
Per a més informació podeu consultar el text íntegre de la nota aclaratòria.
La subvenció consistirà en una aportació única de 2.500 euros per beneficiari.
Procediment de concessió dels ajuts
El procediment de concessió és el de concurrència no competitiva i les sol·licituds es resoldran per ordre d'entrada cronològica al registre, una vegada es comprovi el compliment de tots els requisits demanats i fins a exhaurir el pressupost.
Es consideren despeses subvencionables aquelles que corresponen al pagament de lloguers, quotes de préstecs, proveïdors, serveis bàsics, subministraments i sous.
És a dir aquelles despeses corrents necessàries per a la reactivació de l'activitat habitual que les persones beneficiàries desenvolupaven abans de l'entrada en vigor del Reial Decret 463/2020, de 14 de març i a les quals hauran de fer front quan s'aixequi la suspensió de l'activitat habitual
Les condicions perquè aquestes despeses siguin subvencionades són les següents:
El pagament de la subvenció es farà amb un únic pagament del 100% de l'import de la subvenció (2.500 €) a partir del moment en què es resolgui la concessió de la subvenció.
El pressupost total de les subvencions és de 3.500.000 €.
D'altra banda, en el supòsit que les persones físiques, no disposin dels mecanismes d'identificació i signatura esmentats ni disposin de DNI o TIE (Targeta d'Identitat d'Estranger) ni de Targeta sanitària individual (TSI), o en tot cas dels requeriments per a l'alta del servei d'identificació i signatura electrònica IdCat Mòbil que trobareu en aquest enllaç, podran accedir a la tramitació mitjançant el formulari de sol·licitud de l'ajut sense signatura electrònica.
L'ús d'aquest formulari està reservat exclusivament a les persones que compleixin els requisits d'aquest apartat.
La comprovació de l'autenticació de la persona interessada es realitzarà amb posterioritat a la tramitació d'aquest procediment.
En el supòsit d'interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest tràmit es podrà dur a terme durant els tres dies hàbils consecutius següents.
El termini màxim per resoldre i notificar la resolució és de dos mesos, a comptar des de la data de presentació de la sol·licitud.
Si transcorregut el termini de dos mesos no s'ha produït la notificació esmentada, s'entendrà que la sol·licitud es desestima, per silenci administratiu, d'acord amb el que estableix l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
La persona titular de la Direcció General de Turisme emetrà una resolució degudament motivada amb indicació sobre si es concedeix o no la subvenció.
La resolució es publicarà al Tauler electrònic de l'Administració de la Generalitat de Catalunya.
Contra la resolució que la persona titular de la Direcció General de Turisme, que no exhaureix la via administrativa, es pot presentar un recurs d'alçada davant de la persona titular de la Secretaria d'Empresa i Competitivitat, en el termini d'un mes comptat des de l'endemà de la notificació de la resolució, segons el que estableixen l'article 121 de la Llei 39/2015, d'1 d'octubre, i l'article 76 de la Llei 26/2010, del 3 d'agost.